El servei municipal del Telecentre es reinventa per a adaptar-se a la situació de confinament i al tancament parcial de les oficines municipals
07 de maig 2020

![Imagen 1](/media/uhijono3/85_maq_telecentro.jpg)

![](/media/crldlpu4/85_c_nofachada.jpg)  
  

El servei municipal del Telecentre es reinventa per a adaptar-se a la situació de confinament i el tancament parcial de l'atenció personalitzada en les oficines municipals. Esta proposta posa en marxa un nou recurs del Telecentre municipal per a fomentar, de manera gratuïta, les habilitats de la ciutadania de Sagunt amb les noves tecnologies i poder dinamitzar l'ús i foment dels serveis de tramitació electrònica municipal. A més, possibilita una formació mínima en aspectes bàsics com l’ús de l'ordinador, serveis bàsics d'internet, ús dels certificats de signatura electrònica, maneig d'eines informàtiques o fins i tot en com realitzar videocridades amb els nostres familiars o amics.

  

L'alcalde de Sagunt, Darío Moreno, en la roda de premsa de hui, ha informat que este conjunt de serveis s'ha adaptat per a oferir accions formatives en línia: «**Hem posat a la disposició de la ciutadania cursos de formació en la plataforma http://sagunt.campus-seneca.es/ , que aniran creixent i canviant en funció de la demanda i necessitats de cada moment**».

Els serveis que el Telecentre municipal venia oferint a la ciutadania de Sagunt, a la seua aula de formació i dinamització de serveis Tics, que es troba en la Plaça Tirant lo Blanc del Barri de Baladre, estan en una nova etapa i inclouen diverses propostes. Algunes d'estes són la introducció d'un Agent Informador directament en les oficines SAIC (Atenció Ciutadana), on a través del servei del Telecentre, s'oferixen serveis personalitzats a la ciutadania que requerix de l'atenció presencial en el SAIC, resolent dubtes, assessorant davant dificultats en la tramitació electrònica i ensenyant a la ciutadania com gestionar els seus tràmits de manera telemàtica sobre la seu electrònica municipal. Tot això, amb la finalitat d'evitar desplaçaments i en definitiva dinamitzant l'ús dels certificats de signatura digital i de l'administració electrònica.

![](/media/y1jjpomf/85_c_fachada.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-servei-municipal-del-telecentre-es-reinventa-per-a-adaptar-se-a-la-situacio-de-confinament-i-al-tancament-parcial-de-les-oficines-municipals/ "Facebook")
*   [](http://twitter.com/share?url=https://aytosagunto.es/va/actualitat/el-servei-municipal-del-telecentre-es-reinventa-per-a-adaptar-se-a-la-situacio-de-confinament-i-al-tancament-parcial-de-les-oficines-municipals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-servei-municipal-del-telecentre-es-reinventa-per-a-adaptar-se-a-la-situacio-de-confinament-i-al-tancament-parcial-de-les-oficines-municipals/ "Linked In")
*   [](mailto:?body=https://aytosagunto.es/va/actualitat/el-servei-municipal-del-telecentre-es-reinventa-per-a-adaptar-se-a-la-situacio-de-confinament-i-al-tancament-parcial-de-les-oficines-municipals/)